./data/phi0474/phi035/phi0474.phi035.perseus-lat2.xml
M. Tullius Cicero
Fufi, fateor te vidisse plus quam me  ego P  Clodium arbitrabar perniciosum civem, sceleratum, libidinosum, impium, audacem, facinerosum, tu contra sanctum, temperantem, innocentem, modestum, retinendum civem et optandum  in hoc uno te plurimum vidisse, me multum errasse concedo  nam quod me tecum iracunde agere dixisti solere, non est ita  vehementer me agere fateor, iracunde nego  omnino irasci amicis non temere soleo, ne si merentur quidem